تورکیه, هندوستان نینگ اساسی قانونی ده گی جموکشمیر نینگ خودمختارلیگی بیلن علاقه لی 370 - ماده نینگ لغو قیلینگن لیگی نینگ, منطقه ده گی جنجال لر نینگ آرتیب کیتیشی گه سبب بولیشی نینگ ممکن ایکن لیگی نی معلوم قیلرایکن, اوشبو خصوصده خواطرده بیلدیردی.
تورکیه جمهوریتی تشقی ایش لر وزیرلیگی تامانیدن بیریلگن بیاناتده, تورکیه نینگ, مسئله نینگ جمو کشمیر خلقی بیلن پاکستان و هندوستان نینگ مشروع منفعت لری نظرده توتیلگن حالده بیرلشگن ملت لر تشکیلاتی قرار لری دایره سیده مذاکره بیلن ییچیلیشی گه طرفدار ایکن لیگی معلوم قیلیندی.
عینی دمده بیاناتده, "اولکه میز تامان لرنینگ قبول قیلیشی تقدیرده منطقه ده گی مسئله نینگ ییچیلیشی گه حصه قوشیش گه تیار" دییه قید ایتیلدی.
هندوستان, جموکشمیر نینگ خودمختارلیگی بیلن علاقه لی اساسی قانون نینگ 370 – ماده سی نی لغو قیلدی.  اساسی قانون نینگ اوشبو ماده سی دایره سیده تقریباً 50 ییلدن آرتیق بیر مدت دن بیری جموکشمیر خودمختارلیککه ایگه ایدی.
هندوستان پارلمانیده اساسی قانون نینگ اوشبو ماده سی نینگ لغو ایتیلیشی بیلن علاقه لی طلب 61 منفی و 125 مثبت رای بیلن قبول قیلیندی.
حادثه پایتخت تاشکینت ده یوزبیرگن
